# Jurnalul Oficial C 290A/20 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 290A |
| | |
| Ediţia în limba română | Comunicări şi informări | Anul 6420 iulie 2021 |

ISSN 1977-1029

Jurnalul Oficial

al Uniunii Europene

C 290A

Ediţia în limba română

Comunicări şi informări

Anul 6420 iulie 2021

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Banca Centrală Europeană |
| 2021/C 290 A/01 | Cerere de exprimare a interesului în vederea numirii unor experți externi drept membru sau supleanți ai Comitetului administrativ de control al Băncii Centrale Europene (Frankfurt pe Main, Germania) | 1 |

Cuprins

Pagina

V   Anunţuri

PROCEDURI ADMINISTRATIVE

Banca Centrală Europeană

2021/C 290 A/01

Cerere de exprimare a interesului în vederea numirii unor experți externi drept membru sau supleanți ai Comitetului administrativ de control al Băncii Centrale Europene (Frankfurt pe Main, Germania)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Banca Centrală Europeană

| 20.7.2021 | RO | Jurnalul Oficial al Uniunii Europene | CA 290/1 |
| --- | --- | --- | --- |

20.7.2021

RO

Jurnalul Oficial al Uniunii Europene

CA 290/1

---

Cerere de exprimare a interesului în vederea numirii unor experți externi drept membru sau supleanți ai Comitetului administrativ de control al Băncii Centrale Europene (Frankfurt pe Main, Germania)

(2021/C 290 A/01)

1.   Introducere

Regulamentul (UE) nr. 1024/2013 al Consiliului (1) instituie Mecanismul unic de supraveghere (MUS) în temeiul articolului 127 alineatul (6) din Tratatul privind funcționarea Uniunii Europene. MUS este format din Banca Centrală Europeană (BCE) și autoritățile naționale competente din statele membre a căror monedă este euro, cu posibilitatea stabilirii unei cooperări strânse cu autoritățile competente din statele membre a căror monedă nu este euro. BCE este responsabilă de funcționarea generală a MUS.

În conformitate cu articolul 24 alineatul (1) din Regulamentul (UE) nr. 1024/2013, BCE a instituit un Comitet administrativ de control (denumit în continuare „Comitetul administrativ”) pentru efectuarea controlului administrativ intern al deciziilor luate de BCE în exercitarea prerogativelor conferite acesteia prin Regulamentul (UE) nr. 1024/2013, în urma unei cereri de control. BCE intenționează să selecteze experți pentru a ocupa un post de membru și două posturi de supleanți ai Comitetului administrativ, care sunt neocupate în prezent sau vor fi neocupate în viitorul apropiat, și prin urmare, organizează prezenta procedură de cerere de exprimare a interesului pentru numirea unui membru și a doi supleanți ai Comitetului administrativ în conformitate cu articolul 4 din Decizia BCE/2014/16 a Băncii Centrale Europene (2).

2.   BCE și comitetul administrativ de control al acesteia

Comitetul administrativ este parte integrantă a MUS. Orice persoană fizică sau juridică poate, în cazurile prevăzute la articolul 24 alineatul (1) din Regulamentul (UE) nr. 1024/2013, solicita controlul unei decizii a BCE adoptate în temeiul acelui regulament și adresate persoanei respective sau care vizează direct și individual respectiva persoană, cu excepția deciziilor Consiliului guvernatorilor BCE luate în temeiul articolului 24 alineatul (7) din acel regulament.

3.   Compunerea Comitetului administrativ

În conformitate cu articolul 24 alineatul (2) din Regulamentul (UE) nr. 1024/2013, Comitetul administrativ este compus din cinci membri și doi supleanți de înaltă reputație. Acesta dispune de suficiente resurse și cunoștințe de specialitate pentru a evalua exercitarea prerogativelor BCE în temeiul Regulamentului (UE) nr. 1024/2013. Membrii Comitetului administrativ și cei doi supleanți sunt numiți de BCE pentru un mandat de cinci ani, care poate fi prelungit o singură dată, și acționează independent și în interes public.

Cei doi supleanți îi vor înlocui temporar pe membrii Comitetului administrativ în cazul incapacității temporare a acestora sau în cazul în care, în contextul unei anumite cereri de control, există motive justificate pentru îngrijorări serioase cu privire la existența unui conflict de interese, de exemplu, atunci când un membru al Comitetului administrativ are un interes privat sau personal care poate influența sau poate părea să influențeze îndeplinirea imparțială sau obiectivă a atribuțiilor acestuia. Un supleant va înlocui permanent un membru al Comitetului administrativ în cazul incapacității permanente, a decesului, demisiei sau destituirii.

Membrii Comitetului administrativ și supleanții sunt nominalizați de Comitetul executiv, în urma consultării Consiliului de supraveghere, și sunt numiți în funcție de Consiliul guvernatorilor BCE. De asemenea, Consiliul guvernatorilor a stabilit termenii și condițiile de numire a membrilor Comitetului administrativ și a supleanților acestora.

4.   Calificările și experiența membrilor și supleanților Comitetului administrativ

În conformitate cu articolul 24 alineatul (2) din Regulamentul (UE) nr. 1024/2013, membrii și supleanții Comitetului administrativ sunt aleși pe baza înaltei reputații a acestora și a cunoștințelor și experienței profesionale relevante dovedite, inclusiv experiență în materie de supraveghere, la un nivel suficient de înalt în sectorul bancar sau al altor servicii financiare. Membrii și supleanții Comitetului administrativ nu pot fi concomitent membri ai personalului BCE sau al autorităților competente sau al altor instituții, organisme, birouri sau agenții naționale sau ale Uniunii, care sunt implicați în îndeplinirea atribuțiilor conferite BCE prin Regulamentul (UE) nr. 1024/2013. Aceștia trebuie să fie disponibili în urma unei notificări cu termen scurt pentru a audia cereri de control al deciziilor BCE.

Numirea membrului și supleanților Comitetului administrativ se va desfășura într-o manieră care să asigure, în măsura în care este posibil, un echilibru adecvat privind distribuția geografică și între genuri la nivelul statelor membre. BCE este o instituție incluzivă care se străduiește să reflecte diversitatea populației pe care o deservește. Sunt încurajate candidaturile indiferent de vârstă, dizabilitate, etnie, gen, identitate de gen, rasă, credințe religioase, orientare sexuală sau alte caracteristici.

Candidaturile vor face obiectul unei evaluări comparative efectuate de către BCE. În special, vor fi luate în considerare următoarele criterii:

| (a) | Criterii de selecție |
| --- | --- |

(a)

Criterii de selecție

Candidații trebuie să aibă următoarele aptitudini și competențe:

| — | foarte bună cunoaștere și înțelegere a legislației Uniunii în sectorul bancar și al altor servicii financiare, inclusiv a atribuțiilor și funcționării BCE, și ale MUS în special; |
| --- | --- |

—

foarte bună cunoaștere și înțelegere a legislației Uniunii în sectorul bancar și al altor servicii financiare, inclusiv a atribuțiilor și funcționării BCE, și ale MUS în special;

| — | foarte bună cunoaștere și înțelegere a funcționării sectorului bancar, în special în contextul uniunii bancare; |
| --- | --- |

—

foarte bună cunoaștere și înțelegere a funcționării sectorului bancar, în special în contextul uniunii bancare;

| — | experiență în dezvoltarea cadrelor de supraveghere și în procesul decizional de supraveghere, precum și cu procedurile și practicile în materie de supraveghere. |
| --- | --- |

—

experiență în dezvoltarea cadrelor de supraveghere și în procesul decizional de supraveghere, precum și cu procedurile și practicile în materie de supraveghere.

| (b) | Criterii de eligibilitate |
| --- | --- |

(b)

Criterii de eligibilitate

Candidații trebuie să îndeplinească următoarele criterii de eligibilitate:

| — | să fie resortisanți ai unui stat membru al Uniunii, beneficiind de drepturi depline ca cetățeni; |
| --- | --- |

—

să fie resortisanți ai unui stat membru al Uniunii, beneficiind de drepturi depline ca cetățeni;

| — | să aibă cunoștințe avansate de limba engleză, cu abilități dovedite de redactare și de susținere de prezentări și să cunoască bine cel puțin o altă limbă oficială a Uniunii. |
| --- | --- |

—

să aibă cunoștințe avansate de limba engleză, cu abilități dovedite de redactare și de susținere de prezentări și să cunoască bine cel puțin o altă limbă oficială a Uniunii.

Cunoașterea avansată sau bună a altor limbi oficiale ale Uniunii ar constitui un avantaj.

5.   Remunerare

Candidații selectați vor primi o remunerație proporțională cu atribuțiile alocate acestora.

6.   Numire

Procedura de selecție se va desfășura în conformitate cu Regulamentul (UE) nr. 1024/2013 și cu normele de funcționare ale Comitetului administrativ. Membrul și supleanții Comitetului administrativ vor fi numiți de Consiliul guvernatorilor BCE cu titlu personal și, prin urmare, nu pot delega responsabilitățile ce le revin unui alt membru sau unui terț.

7.   Listă de rezervă

Comitetul de selecție poate include candidații care îndeplinesc criteriile de selecție într-o listă de rezervă, în temeiul căreia aceștia pot fi numiți în posturi similare în viitor. În acest caz, candidații vor fi informați în mod corespunzător. Lista de rezervă va fi valabilă pentru cinci ani de la numirea membrului sau supleanților Comitetului administrativ și poate fi utilizată pentru numirea unui supleant în cazul în care apare un post vacant.

8.   Independență și declarații de angajamente și de interese

Membrul și supleanții Comitetului administrativ vor acționa independent și în interes public. În acest scop, aceștia trebuie să prezinte fiecare o declarație publică de angajamente și o declarație publică de interese în care să menționeze orice interes direct sau indirect care ar putea fi considerat ca aducând atingere independenței lor sau inexistența oricăror astfel de interese. De asemenea, fiecare dintre aceștia trebuie să declare că vor respecta normele privind confidențialitatea și să semneze o declarație de conduită etică astfel cum este prevăzut de Codul de conduită pentru înalții funcționari ai Băncii Centrale Europene (3).

9.   Declarație privind protecția vieții private

BCE va prelucra toate informațiile personale cu privire la candidați în temeiul Regulamentului (UE) 2018/1725 al Parlamentului European și al Consiliului (4). Acest aspect se aplică, în special, în ceea ce privește confidențialitatea și securitatea unor astfel de date. Directorul general al Direcției generale Guvernanță și operațiuni la nivelul MUS a BCE va avea calitatea de operator pentru prelucrarea datelor cu caracter personal în ceea ce privește implicarea BCE în procedura de selecție pe baza prezentei cereri de exprimare a interesului. Scopul prelucrării datelor este de a organiza selecția și numirea membrului sau supleanților Comitetului administrativ. Toate datele cu caracter personal vor fi prelucrate exclusiv în acest scop. Candidații își dau acordul pentru procesarea datelor cu caracter personal prin faptul că își transmit datele personale ca parte a candidaturii lor. Un candidat își poate revoca acordul în acest sens oricând printr-o notificare transmisă secretariatului Comitetului administrativ (ABoRvacancy@ecb.europa.eu); după primirea acesteia procesarea datelor cu caracter personal va înceta, iar candidatul va fi exclus din procedura de selecție, dar orice procesare efectuată anterior va continua să fie legală.

Datele cu caracter personal ale candidaților vor fi transmise membrilor comitetului de selecție, ai Comitetului executiv al BCE și ai Consiliului de supraveghere al BCE, precum și membrilor Consiliului guvernatorilor BCE.

BCE poate păstra datele candidaților selectați pentru o perioadă de cinci ani de la încetarea mandatului acestora. În cazul candidaților neselectați, datele vor fi păstrate pentru o perioadă de doi ani de la încheierea procedurii de selecție. În cazul unor litigii, perioadele de păstrare menționate mai sus vor fi prelungite cu doi ani de la încheierea tuturor procedurilor relevante.

Candidații au dreptul de a-și accesa datele și de a-și actualiza sau corecta datele de identificare. Cu toate acestea, datele care demonstrează îndeplinirea criteriilor de eligibilitate și de selecție nu pot fi actualizate sau corectate după data-limită a acestei cereri de exprimare a interesului, pentru a se asigura respectarea principiilor accesului egal și al nediscriminării și pentru a se asigura că procedura de selecție este riguroasă, transparentă și echitabilă pentru toți candidații.

Candidații au dreptul de a accesa datele privind evaluarea lor pe parcursul întregii proceduri. Pentru a asigura confidențialitatea deliberărilor și a procesului decizional al comitetului de selecție, al Comitetului executiv al BCE, al Consiliului de supraveghere al BCE și al Consiliului guvernatorilor, precum și pentru a proteja drepturile și libertățile celorlalți candidați, accesul candidaților va fi restricționat la propriile candidaturi și la părțile din evaluare care îi privesc.

Candidații au dreptul de solicita ștergerea datelor lor cu caracter personal. O astfel de solicitare va conduce la excluderea din procedura de selecție.

Candidații își pot exercita drepturile prevăzute în prezenta secțiune 9 prin contactarea secretariatului Comitetului administrativ (ABoRvacancy@ecb.europa.eu). Totodată, candidații pot contacta direct responsabilul cu protecția datelor al BCE la adresa dpo@ecb.europa.eu pentru întrebări legate de datele cu caracter personal în contextul candidaturii lor.

Candidații au dreptul de a sesiza oricând Autoritatea Europeană pentru Protecția Datelor.

După numire, numele membrului și supleanților Comitetului administrativ selectați în urma prezentei proceduri vor fi publicate pe website-ul BCE.

10.   Procedura de depunere a candidaturii

Pentru ca o candidatură să fie valabilă, aceasta trebuie depusă în conformitate cu procedurile și cerințele prevăzute mai jos.

Candidaturile trebuie să includă un CV actualizat [modelul de CV european (recomandat) poate fi descărcat de la adresa https://europa.eu/europass/en].

Candidaturile trebuie depuse până cel târziu la 24 august 2021.

Candidaturile pot fi transmise prin e-mail la adresa ABoRvacancy@ecb.europa.eu

Candidaturile pot fi transmise și prin scrisoare recomandată sau serviciu de curierat privat la adresa:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| DEUTSCHLAND |

European Central Bank

Director General SSM Governance & Operations

Kaiserstraße 29

60640 Frankfurt am Main

DEUTSCHLAND

Ștampila poștală sau data avizului emis de serviciul de curierat constituie dovada respectării termenului de depunere menționat anterior. Totuși, BCE nu va lua în considerare candidaturile primite de BCE la mai mult de 10 zile calendaristice de la expirarea termenului menționat anterior. Pentru fiecare candidatură primită se va emite o confirmare de primire.

Pentru a facilita procesul de selecție, toată comunicarea cu candidații cu privire la această procedură de cerere de exprimare a interesului se va efectua în limba engleză.

Toți candidații care își depun candidatura în cadrul prezentei proceduri de cerere de exprimare a interesului vor fi informați cu privire la rezultatul procesului de selecție și de numire.

Întrebările și solicitările de clarificări cu privire la prezenta procedură de cerere de exprimare a interesului pot fi transmise către:

| Pedro Gustavo Teixeira |
| --- |
| Director General SSM Governance & Operations |
| European Central Bank |
| Kaiserstraße 29 |
| 60640 Frankfurt am Main |
| DEUTSCHLAND |
| Tel. + 49 6913440 |
| E-mail: ABoRvacancy@ecb.europa.eu |

Pedro Gustavo Teixeira

Director General SSM Governance & Operations

European Central Bank

Kaiserstraße 29

60640 Frankfurt am Main

DEUTSCHLAND

Tel. + 49 6913440

E-mail: ABoRvacancy@ecb.europa.eu

---

(1)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).

(2)  Decizia 2014/360/UE a Băncii Centrale Europene din 14 aprilie 2014 privind instituirea unui comitet administrativ de control și normele de funcționare ale acestuia (BCE/2014/16) (JO L 175, 14.6.2014, p. 47).

(3)  Codul de conduită pentru înalții funcționari ai Băncii Centrale Europene (JO C 89, 8.3.2019, p. 2).

(4)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---